stanford-oval/wikipedia huggingface dataset:
Parhaat bongaukset 1 1985–1988
Kokoonpano > Vierailevat muusikot

Junior Simola - basso ja vetoketju
Riku Mattila - sähköbasso
Pekka Rechardt - sähkökitara
Pekka Pohjola - (sähkö)basso
Kråkan - kappaleessa 23
Lennu Roininen - kappaleessa 23
Paavo "Puosu" Liesinen - kappaleessa 23
vanha rouva - kappaleessa 23
Kokoonpano > Kokoelman tuotanto

Jp Mönkkönen - masterointi (Istant Audio Millola)
Antti Heikkinen - taitto ja ulkoasu
Ilkka Lesonen - 3D-kuvitus
Luigi Vanvitelli

Casertan palatsin fasadi
Luigi Vanvitelli (26. toukokuuta 1700 Napoli – 1. maaliskuuta 1773 Caserta) oli italialainen arkkitehti, joka tunnetaan parhaiten Casertan palatsin suunnittelijana.
Vanvitelli opiskeli Niccolò Salvin johdolla, ja he suunnittelivat yhdessä Berninin piirtämän Palazzo Chigin fasadin laajennuksen. Vanvitelli suunnitteli useita rakennuksia, muun muassa Chiesa del Gésu –kirkon, kunnes alkoi työskennellä Casertan palatsin parissa. Palatsin tilaaja oli Espanjan kuningas Kaarle III, joka oli myös Napolin ja Sisilian kuningas. Palatsin oli määrä olla Bourbon-suvun kesäpalatsi, ja sen esikuvana oli Versaillesin palatsi. Casertan palatsissa on 1 200 huonetta, upea portaikko sekä kappeli ja teatteri. Palatsi puutarhoineen on nykyisin UNESCOn maailmanperintökohde.
Vanvitelli suunnitteli myös paavi Klemens XII:n tilauksesta Lazzaretton ja Arco Clementinon Anconaan sekä Napolin Chiesa dell’Annunciatan ja San Agostinon luostarin. Vanvitelli suunnitteli lisäksi Carolinon akveduktin, joka toi vettä Napoliin.
Luigi Tosi

Luigi Tosi, Antonio Introinin maalaus
Luigi Tosi (6. heinäkuuta 1763 – 13. joulukuuta 1845) oli italialainen roomalaiskatolinen kirkonmies. Hänet nimitettiin Pavian hiippakunnan piispaksi 16. toukokuuta 1823, ja hän oli mukana vihkimässä Carlo Domenico Ferraria piispaksi. Hän kuoli 82-vuotiaana virassa. Häntä edelsi Paolo Lamberto D'Allègre ja seurasi Angelo Ramazzotti.
Långe Erik

| --- | --- |
Sijainti:  Öölanti, Borgholmin kunta Ruotsi
Vesistö:  Itämeri, Grankullaviken 
| --- | --- |
Korkeus:  32,1 m
Materiaali:  kalkkikivi 
Väri:  Valkoinen 
Luokitus:  hallituksen luetteloima rakennus Ruotsissa (d)  (1935) hallituksen luetteloima rakennuskompleksi (d)  (1935) 
| --- | --- |
Valmistunut:  1845
Automatisoitu:  1976
| --- | --- |
Valon korkeus:  31,5  m 
Valonkanto:  25,6  km 
Valon ominaisuudet:  Fl(4) W 15s 
| --- | --- |
ARLHS:  SWE298 
Admiralty:  C7260 
List of Lights:  9364 
MarineTraffic:  1000024348, 1000025050 
NGA:  116-7756 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Långe Erik on majakka, joka sijaitsee Ruotsissa Öölannin saaren pohjoiskärjessä olevalla pienellä Stora Grundet -saarella. Viralliselta nimeltään majakka on Ölands norra udde. Se on rakennettu kalkkikivestä vuonna 1845. Långe Erik on Öölannin suosituimpia matkailunähtävyyksiä, jonne pääsee tutustumaan maksusta kesäisin.
Ilmakuva majakasta
Stora Grundetin laituri
Panoraamakuva majakasta
Aiheesta muualla

Kuvia tai muita tiedostoja aiheesta Långe Erik Wikimedia Commonsissa
Lämpökuvaus

Kahvinkeitin kuvattuna lämpökameralla
Lämpökuvaus eli termografia, on kuvausmenetelmä, joka hyödyntää lämpökameraa. Sitä voi hyödyntää esimerkiksi tutkittaessa mahdollisia lämmönvuotokohtia rakennuksissa. Jotkin sovellukset liittyvät lääketieteeseen.
Historiaa

Ensimmäiset valokuvat, jotka perustuivat lämpökuvaukseen, olivat 1910 alkupuolella.[lähde? ]
Aiheesta muualla

Kuvia tai muita tiedostoja aiheesta Lämpökuvaus Wikimedia Commonsissa
Luigi Ventura

Luigi Ventura (s. 9. joulukuuta 1944 Borgosatollo) on italialainen roomalaiskatolinen arkkipiispa ja Pyhän istuimen diplomaatti. Hänet vihki papiksi Brescian hiippakuntaan Luigi Morstabilini 14. kesäkuuta 1969. Hänet nimitettiin Equiliumin titulaariarkkipiispaksi sekä apostoliseksi nuntiukseksi Norsunluurannikolle, Burkina Fasoon ja Nigeriin 25. maaliskuuta 1995. Piispaksi vihkiminen seurasi 29. huhtikuuta. Pääkonsekraattorina toimi Angelo Sodano, jota avustivat Bruno Foresti ja Giovanni Battista Re.
25. maaliskuuta 1999 Ventura sai nimityksen apostoliseksi nuntiukseksi Chileen, 22. kesäkuuta 2001 Kanadaan ja 22. syyskuuta 2009 Ranskaan.
Luigina Perversi

| Mitalit> Maa:   Italia.Naisten voimistelu. Olympialaiset  | Mitalit> Maa:   Italia.Naisten voimistelu. Olympialaiset  | Mitalit> Maa:   Italia.Naisten voimistelu. Olympialaiset  | Maa:   Italia> Naisten voimistelu. |
| --- | --- | --- | --- |
|  Hopeaa | Amsterdam 1928 | joukkuekilpailu |  |
Luigina Perversi (3. helmikuuta 1914 Pavia – 26. lokakuuta 1983) oli italialainen voimistelija. Hän kilpaili vuoden 1928 kesäolympialaisissa Amsterdamissa ja oli mukana saamassa hopeamitalia joukkuekilpailussa.
Lucas Barrios

| 0 | 1 | 2 |
| --- | --- | --- |

Henkilötiedot
Koko nimi: Lucas Ramón Barrios Cáceres
Syntymäaika: 13. marraskuuta 1984 (ikä 39)
Syntymäpaikka: San Fernando, Argentiina
Pelipaikka: hyökkääjä
Pituus: 188 cm
Seura
Seura: Huracán
Seurat
| Vuodet | Seura | O (M) |
| 2003–2004 2004 2005 2006 2006–2007 2007 2008–2009 2009–2012 2012– | Argentinos Juniors → Tigre (laina) Temuco Tiro Federal Cobreloa Atlas Colo-Colo Borussia Dortmund Guangzhou Evergrande | 17 (5) 16 (0) 28 (12) 12 (1) 39 (26) 14 (1) 53 (49) 83 (39) |
Maajoukkue
| 2010– |  Paraguay | 16 (6) |
 Seurajoukkueuran tilastot kattavat vain kansalliset sarjat, päivitetty 17. kesäkuuta 2011.  Maajoukkueuran tilastot päivitetty 17. kesäkuuta 2011.
Lucas Ramón Barrios Cáceres (s. 13. marraskuuta 1984 San Fernando, Argentiina) on paraguaylainen jalkapallohyökkääjä, joka edustaa argentiinalaisseura Huracánia. Barrios tunnetaan tehokkuudestaan rangaistusalueen sisällä. Tämä toi hänelle lempinimen ”El Pantera”.
Barriosin äiti on paragyaylainen, mikä antoi hänelle mahdollisuuden maan kansalaisuuteen Argentiinassa syntymisestä huolimatta. Hän sai Paraguayn kansalaisuuden maaliskuussa 2010. Barrios on edustanut samasta vuodesta lähtien Paraguayn maajoukkuetta.
Ura > Seuraura > Ura Argentiinassa, Meksikossa ja Chilessä

Barrios teki läpimurtonsa hyökkääjänä chileläisessä Cobreloassa, jossa hän teki paljon maaleja. Ennen siirtymistä Cobreolaa hän pelasi suurimman osan urastaan toisen sarjatason jalkapalloa joko Chilessä tai Argentiinassa.
Cobreloassa vietetyn hyvän ajan jälkeen Barrios herätti huomiota chileläisessä Colo-Colossa ja meksikolaisessa Necaxassa. Tästä huolimatta hän teki 2,5 miljoonan dollarinsopimuksen meksikolaisen Atlaksen kanssa. Hän pelasi seurassa lyhyen kauden tehden 14 liigaottelussa vain yhden maalin.
Vuoden 2008 alussa Barrios siirtyi kuusivuotisella lainasopimuksella Colo-Coloon, joka pelasi Copa Libertadoresissa vuonna 2008. Hän oli seuran paras maalintekijä Aperturassa 19 osumallaan. Pudotuspeleissä Barrios oli ratkaisevassa osassa joukkueen menestyksessä. Hän jatkoi hyvää virettään vuoden 2008 Clausurassa, jossa hän teki 18 maalia 16 ottelussa. Barrios oli täten paras maalintekijä kauden kummallakin puoliskolla. Hänestä oli kiinnostunut tämän jälkeen ranskalainen Nancy, espanjalainen Espanyol ja kreikkalainen Panathinaikos, joista jälkimmäiseen Barriosilla oli jo sopimus, joka kuitenkin kariutui.
Ura > Seuraura > Borussia Dortmund

Heinäkuussa 2009 Barrios hankittiin 4,2 miljoonalla eurolla Bundesliiga-seura Borussia Dortmundiin korvaamaan Alexander Freita.
Ura > Seuraura > Useita seuroja vuodesta 2012

Barrios siirtyi vuonna 2012 Kiinan Superliigassa pelaavaan Guangzhou Evergrandeen. Vuosina 2013–2015 hän pelasi Venäjällä Moskovan Spartakissa ja lainalla ranskalaisseura Montpellierissä. Vuonna 2015 hän palasi Etelä-Amerikkaan.
Ura > Maajoukkueessa

Barrios on pelannut Paraguayn maajoukkueessa 36 ottelua ja tehnyt niissä kymmenen maalia vuosina 2010–2017.
Paul Oxley’s Unit

| Paul Oxley’s Unit |
| --- | --- |

Tiedot
Toiminnassa:  1979–2019
Tyylilaji:  pop, rock
Kotipaikka:  Tammisaari (alkup.) ja Helsinki, Suomi
Laulukieli:  englanti
Jäsenet:  Paul Oxley, laulu   Ulf Enberg, kitara   Kjell Ekholm, basso   Niklas Björkqvist, rummut   Rob Dominis, kosketinsoittimet  
Entiset jäsenet:   Luettelo Björn Åkerberg, kosk. Janne Romberg, rummut Brian Hammond, kosk. Johan Lyander, kosk. 
Muut nimet:  Paul Oxley’s Radio Unit 6
Levy-yhtiö:  Starshape  
Aiheesta muualla
Kotisivut
Infobox OKVirheellinen NIMI-arvo: 
Paul Oxley’s Unit oli 1980-luvun alussa, 1990-luvulla ja vuosina 2014–2019 Suomessa toiminut englantilais-suomalais-yhdysvaltalainen pop- ja rockyhtye. Se oli Suomen suosituin rockyhtye kesästä 1981 syksyyn 1982. Yhtyeen laulusolisti ja lauluntekijä oli manchesterilainen Malcolm Campbell, taiteilijanimeltään Paul Oxley. Alkuaikoina kosketinsoittajana toimi toinen britti, Brian Hammond, joka ei kuitenkaan ollut vielä esikoisalbumilla mukana. Viimeisimmällä kokoonpanolla kosketinsoittajana toimi yhdysvaltalainen Rob Dominis.
Historia > 1979–1983: Alkuvaiheet, suosio, Unit 6 ja hiipuminen

Paul Oxley eli Malcolm Campbell, 25, saapui Suomeen muutamaksi kesäkuukaudeksi vuonna 1979 tapaamaan suomalaista tyttöystäväänsä, alun perin kotikaupungissaan tapaamaansa au pairia. Studioalalla työskennellyt britti pääsi äänimieheksi tammisaarelaiseen The Basement Band -yhtyeeseen. Yhtyeen jäsenet olivat suomenruotsalaiset Ulf Enberg (kitara), Kjell Ekholm (basso), Janne Romberg (rummut) ja Björn Åkerberg (kosketinsoittimet).
Muusikoiden huomattua, että Campbell osasi myös laulaa, häntä pyydettiin yhtyeen jäseneksi. Malcolm Campbellin nimi oli kuitenkin suomalaisjäsenille vaikea lausua, joten Campbell keksi helpommin lausuttavan taiteilijanimen Paul Oxley. Aluksi nimellä Paul Oxley’s Radio toimineen yhtyeen julkaistessa tuplasinglensä ”Another Heartbreak / The Judge and the Jury” vuonna 1980, Oxley oli kuitenkin jo palannut Englantiin. ”Another Heartbreak” sai mukavasti radiosoittoa, nousten lopulta listaykköseksi. Oxleytä pyydettiin palaamaan Suomeen tekemään muutaman keikan.
Kosketinsoittaja Björn Åkerberg jätti yhtyeen vuonna 1980, juuri ennen ensimmäisen albumin äänitysten valmistumista. Hänen tilalleen tuli Oxleyn ystävä Brian Hammond Manchesterista. Varsinainen menestys alkoi kesän 1981 keikoilta ja alkusyksystä ilmestyneellä esikois-LP:llä Living in the Western World. Aikakaudelle uudenlainen melodinen ja energinen pop iski suomalaiseen nuorisoon platinalevyn verran yli 65 000 kappaleen myynnillään. Suurimpia menestyskappaleita olivat ”Spanish Bars”, ”Terry’s Inside” ja nimikappale ”Living in the Western World”.
Kesän 1982 Paul Oxley’s Unit – Live in the Western World Tour -kiertue oli menestys, ja alkusyksystä ilmestynyttä uutta albumia Both Sides of the Equator myytiin 35 000 kappaletta eli kultalevyyn oikeuttavan määrän. Sitä pidetään kuitenkin edeltäjäänsä heikompana.
Vuoden 1983 alkaessa yhtye vaihtoi nimekseen Unit 6 ja se julkaisi LP:n After the Party. Levy jäi kultalevyrajan alapuolelle. Musiikillinen taso oli entisestään laskenut ja keikkasuosio hiipunut. Yhtye hajosi ja brittijäsenet muuttivat takaisin Britanniaan. Oxley meni sittemmin naimisiin ja sai kaksi tytärtä. Vuonna 1987 levy-yhtiö CBS (nyk. Sony Music Entertainment) julkaisi kokoelmalevyn The Paul Oxley’s Unit Collection. Myöhemmin yhtyeen levyt on julkaistu myös CD-levyinä. Yhteensä yhtyeen levyjä on Suomessa myyty yli 100 000 kappaletta.
Historia > 1995–1997: Paluu, uusi albumi ja kiertue

Vuonna 1993 Oxley vietti Suomessa koko kesän ja vuonna 1995 puoli vuotta. Tavattuaan vanhoja ystäviään, yhtye koottiin uudelleen, ilman Hammondia, yhtä keikkaa varten ja lyhyellä varoitusajalla. Keikka oli menestys ja yhtyeen jäsenet päättivät kokeilla laajempaa comebackia. Vuonna 1996 julkaistiinkin uusi albumi The Magic, nyt rumpalina Niklas Björkqvist ja kosketinsoittajana Johan Lyander. Kiertue tehtiin keväällä 1997.
Paul Oxley, joka asui Britanniassa, palasi myöhemmin usein Suomeen yhtyeensä pariin ja kiertueille, mutta uusia kappaleita ei enää julkaistu. Oxley teki Britanniassa musiikkia New World Orchestra -yhtyeensä kanssa vuosina 1992–2001. Kjell Ekholm on sittemmin toiminut Ylellä Finlands Svenska Televisionin viihdepäällikkönä. Yhtyeen uudet kokoelmalevyt Spanish Bars – The Very Best of Paul Oxley’s Unit ja Collections  julkaistiin vuosina 2001 ja 2007. Paul Oxleyn soololevy Eden Wakes ilmestyi lokakuussa 2008.
Vuonna 2009 Oxley muutti pysyvästi takaisin Suomeen. Levy-yhtiö Columbia julkaisi Living in the Western World -albumin 30-vuotisjuhlalevyn ja DVD:n vuonna 2011. Vuonna 2012 Paul Oxley perusti kolmen suomalaisen muusikon kanssa pienimuotoisen akustisen The Acoustic Steam Band -yhtyeen, jolta ilmestyi kaksi singleä vuonna 2013.
Historia > 2014–2019: Toinen paluu ja lopettaminen

Vuonna 2014 Paul Oxley’s Unit palasi studioon ensimmäistä kertaa 18 vuoteen. Kosketinsoittajana uudessa kokoonpanossa toimi Johan Lyanderin (1996 kokoonpano) tilalla yhdysvaltalainen Rob Dominis. Yhtye julkaisi paluusinglen ”Eyes Open” marraskuussa 2014, ja tasan 20 vuoden kuluttua edellisestä, maaliskuussa 2016 uuden albumin Black Gold, jota myytiin fyysisenä levynä kaupoissa ja digitaalisena ainoastaan yhtyeen omien verkkosivujen kautta. Yhtye lähti uuden levyn myötä myös kiertueelle.
Vuonna 2017 yhtye julkaisi singlen ”Vendetta”, joka on seuraavana vuonna julkaistun kuudennen studioalbumin, All the Gods Were Happy, ensimmäinen lohkaisu. Paul Oxley’s Unit teki viimeisen keikkansa Helsingin Tavastia-klubilla lokakuun lopussa 2019, jonka jälkeen se lopetti toimintansa. Paul Oxley kertoi toukokuussa 2019 lopettamispäätöksestä suomeksi käännettynä seuraavaa:
»Yhtye on päättänyt, että 40 vuotta yhdessä soittamisen jälkeen on hyvä aika lopettaa. Meillä kaikilla on erilaisia projekteja ja kiinnostuksen kohteita ja vaikka me kaikki haluaisimmekin jatkaa, vie paljon aikaa, rahaa ja energiaa pitää rock-yhtye toiminnassa nykyisessä musiikillisessa ilmapiirissä. Meillä on ollut paljon uskomattomia hetkiä ja haluamme kiittää uskollisia fanejamme fantastisesta tuesta vuosien varrella. Suunnittelemme jäähyväiskiertueen syksylle ja teemme kesällä niin monta keikkaa kuin voimme, jättääksemme hyvästit kaikille.» 
(Paul Oxley, 3.5.2019)
Diskografia

| --- | --- |
 Singlet ”Another Heartbreak” (Paul Oxley’s Radio, 1980)  ”The Judge and the Jury” (Paul Oxley’s Radio, 1980)  ”Living in the Western World” (1981)  ”Spanish Bars” (1981)  ”Terry’s Inside” (1981)  ”The Beat of Your Heart” (1982)  ”Tears Among the Flowers” (1982)  ”Camera Camera” (1982)  ”After the Party” (Unit 6, 1983)  ”Just to be with You” (1996)  ”Driving with the Radio On” (1996)  ”Eyes Open” (2014)  ”Lifeline” (2015)  ”Helsinki Town” (2015)  ”The Prisoner” (2016)  ”How Hard Can It Be?” (2016)  ”On a Roll” (2016)  ”Vendetta” (2017)  ”Any Way the Wind Blows” (2018)  ”When She Smiles it Feels Like Summer” (2018)  ”All the Gods Were Happy” (2018) :  Albumit Living in the Western World (1981, platinalevy)  Both Sides of the Equator (1982, kultalevy)  After the Party (Unit 6; 1983, kultalevy)  The Paul Oxley’s Unit Collection (1987)  The Magic (1996)  Spanish Bars – The Very Best of Paul Oxley’s Unit (2001)  Collections (2007)  Living in the Western World – 30th Anniversary Edition (CD/DVD) (2011)  Black Gold (2016)  All the Gods Were Happy (2018)
Aiheesta muualla

Viralliset sivut
Paul Oxley’s Unit Meteli.netissä
Ylen Elävä arkisto: Paul Oxley valloitti Suomen
Yhtyeen keulahahmo, laulaja-lauluntekijä Paul Oxley, 2015.
Léon-Adolphe Amette

Léon-Adolphe Amette
Léon-Adolphe Amette (6. syyskuuta 1850 – 29. elokuuta 1920) oli katolisen kirkon 20. joulukuuta 1873 vihitty ranskalainen pappi. Hän oli kardinaali vuodesta 1911 ja osallistui siten vuoden 1914 konklaaviin. Hänet vihittiin piispaksi 25. tammikuuta 1899, ja hän toimi Pariisin arkkihiippakunnan arkkipiispana vuodesta 1908 kuolemaansa saakka.
Aiheesta muualla

Catholic-hierarchy.org: Léon-Adolphe Cardinal Amette (englanniksi)
The Cardinals of the Holy Roman Church (Arkistoitu – Internet Archive) (englanniksi)
Länttä kohti

| Länttä kohti Eri esittäjiä |
| --- | --- | --- |

Kokoelmalevyn tiedot
 Äänitetty : 26.–28. toukokuuta 1971 (taustat) 4. kesäkuuta 1971 (laulut)
 Julkaistu: 1971 (LP) 2010 (CD)
 Tyylilaji: country
 Kesto: 39.53
 Levy-yhtiö: Scandia
Länttä kohti on suomalainen kokoelma-albumi vuodelta 1971. Se sisältää suomeksi käännettyjä countrykappaleita. Albumilla esiintyvät Eija Merilä, Jussi Raittinen, Erkki Liikanen ja Kai Lind.
Rocket Records julkaisi albumista CD-version yhdessä Kantri -levyn kanssa 16.6.2010.
Kappaleet

Erkki Liikanen: San Antonion ruusu – 2.45 (alkup. San Antonio Rose, säv. Bob Wills, san. Saukki)
Erkki Liikanen: On ihmeen hyvä tulla kotiin – 2.40 (alkup. Green, Green Grass of Home, säv. Curly Putman, san. Jussi Raittinen, Leonid Vaajakorpi)
Eija Merilä: Vanha riimu – 3.41 (alkup. There’s a Bridle Hanging on the Wall, säv. Carson Robison, san. Kullervo)
Eija Merilä & Erkki Liikanen: Mä päivänsäteen näin kerran pienen – 2.26 (alkup. You Are My Sunshine, säv. Charles Mitchell, Jimmie Davis, san. Saukki)
Eija Merilä: Hiljainen kitara – 3.54 (alkup. Gringo’s Guitar, säv. Cindy Walker, san. Juha Vainio)
Jussi Raittinen: Jambalaya – 2.10 (säv. Hank Williams, san. Saukki)
Jussi Raittinen & Kantri Boys: Sua en voi unohtaa – 2.01 (alkup. I Wouldn’t Forget You, säv. Harlan Howard, san. Jussi Raittinen)
Eija Merilä, Jussi Raittinen, Erkki Liikanen & Kai Lind: Jo meitä oottaa Texas – 1.38 (alkup. Deep in the Heart of Texas, säv. Don Swander, san. Jussi Raittinen)
Jussi Raittinen & Kantri Boys: Jo päättää voit – 3.00 (alkup. Your Chearin’ Heart, säv. Hank Williams, san. Kari Kuuva)
Jussi Raittinen & Kantri Boys: Kuinka voin sanoiksi muuttaa – 2.16 (alkup. How Van I Write On Paper, säv. Danny Harrison, Don Carter, George Kent, Jim Reeves, san. Kari Kuuva)
Jussi Raittinen & Kantri Boys: Vanhat sydänsurut – 3.03 (alkup. Cold, Cold Heart, säv. Hank Williams, san. Kari Kuuva)
Eija Merilä: Tennessee valssi – 2.38 (alkup. Tennessee Waltz, säv. Pee Wee King, Redd Stewart, san. Kullervo)
Eija Merilä: Seitsemän päivää – 3.01 (alkup. Seven Lonely Days, säv. Alden Shuman, Earl Shuman, Marshall Brown, san. Saukki)
Kai Lind: Tien kuningas – 2.33 (alkup. King of the Road, säv. Roger Miller, san. Lasse Mårtenson)
Kai Lind: Lännen tie – 2.07 (alkup. Rawhide, säv. Dimitri Tiomkin, Ned Washington, san. Saukki)
Léon (laulaja)

| Léon |
| --- | --- |
 Léon vuonna 2016.
Henkilötiedot
Koko nimi:  Lotta Lindgren
Syntynyt: 1993 tai 1994
Kansalaisuus:  ruotsalainen
Ammatti:  laulaja-lauluntekijä
Muusikko
Aktiivisena:  2015–
Tyylilajit:  indie pop 
Levy-yhtiöt:  Léon Recordings (2018–) Columbia Records (2015–2018)
  [ Muokkaa Wikidatassa ] [ ohje ]  
Léon (oik. Lotta Lindgren; s. 1993 tai 1994) on ruotsalainen laulaja-lauluntekijä. Hän nousi julkisuuteen heinäkuussa 2015 Soundcloudissa julkaisemallaan kappaleella Tired of talking, jonka hän oli tehnyt yhteistyössä tuottaja Agrin Rahmanin kanssa. Léon teki levytyssopimuksen Columbia Recordsin kanssa ja muutti Los Angelesiin. Vuoden 2018 lopussa hän kuitenkin perusti oman levy-yhtiön, Léon Recordingsin, ja muutti takaisin Ruotsiin.
Aiheesta muualla

Kuvia tai muita tiedostoja aiheesta Léon (laulaja) Wikimedia Commonsissa
Maailman ympäri 80 päivässä (täsmennyssivu)

Maailman ympäri 80 päivässä voi viitata muun muassa seuraaviin asioihin:
Maailman ympäri 80 päivässä, Jules Vernen romaani vuodelta 1872
Maailman ympäri 80 päivässä, vuoden 1956 Oscar-palkittu elokuva
Maailman ympäri 80 päivässä, NBC:n vuosina 1972–1973 esittämä animaatiosarja
Maailman ympäri 80 päivässä, vuoden 1989 yhdysvaltalainen kolmiosainen minisarja
Maailman ympäri 80 päivässä, vuoden 1989 brittiläinen matkailuaiheinen sarja
Maailman ympäri 80 päivässä, vuoden 2004 elokuva
Maailman ympäri 80 päivässä, vuoden 2009 brittiläinen matkadokumentti
Maailman ympäri 80 päivässä, vuoden 2021 elokuva
Maailman ympäri 80 päivässä, lautapeli vuodelta 2005
(Matka) maailman ympäri 80 päivässä, BRB Internacionalin tuottama ja Nippon animation -studion toteuttama 26-osainen piirrossarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maailman ympäri 80 päivässä”, voi hakea sivunnimihaulla, laajalla sivunnimihaulla tai tekstihaulla.
Luettelo Suomen kaskaista

Luettelo Suomen kaskaista sisältää Suomesta vuoteen 2012 mennessä tavatut kaskaslajit (alalahko Auchenorrhyncha). Luettelo on systemaattisessa järjestyksessä.
Suomesta on tavattu 404 kaskaslajia, joista vuoden 2010 kansallisessa uhanalaisarvioinnissa kuusi lajia on luokiteltu äärimmäisen uhanalaiseksi (CR), 15 lajia erittäin uhanalaiseksi (EN) ja 43 lajia vaarantuneeksi (VU). Lisäksi 43 lajia on luokiteltu silmälläpidettäväksi (NT) ja 15 lajia alueellisesti hävinneeksi. Neljä lajia on katsottu puutteellisesti tunnetuksi (DD) ja 23 lajia katsottu arviointiin soveltumattomiksi (NA).
Alalahko Kannuskaskaat Fulgoromorpha > Heimo Lasikaskaat Cixiidae > Alaheimo Cixiinae

Cixius nervosus VU
Cixius cunicularius
Cixius distinguendus
Cixius cambricus EN
Cixius similis
Pentastiridius leporinus
Alalahko Kannuskaskaat Fulgoromorpha > Heimo Delphacidae > Alaheimo Kelisiinae

Kelisia guttula
Kelisia vittipennis
Kelisia pallidula EN
Kelisia confusa VU
Kelisia praecox NT
Kelisia ribauti
Kelisia monoceros NT
Kelisia sabulicola VU
Anakelisia perspicillata VU
Alalahko Kannuskaskaat Fulgoromorpha > Heimo Delphacidae > Alaheimo Stenocraninae

Stenocranus major
Stenocranus minutus
Stenocranus fuscovittatus NT
Alalahko Kannuskaskaat Fulgoromorpha > Heimo Delphacidae > Alaheimo Delphacinae

Delphacinus mesomelas NT
Eurysula lurida
Eurybregma porcus VU
Stiroma affinis
Stiroma bicarinata
Stiromoides maculiceps EN
Achorotile albosignata
Achorotile longicornis EN
Euconomelus lepidus NT
Conomelus anceps
Delphax crassicornis
Delphax pulchellus
Euides basilinea
Chloriona chinai
Chloriona glaucescens
Chloriona smaragdula
Chloriona stenoptera
Megamelus notula
Unkanodes excisa
Megadelphax sordidula
Ditropsis flavipes
Laodelphax striatella
Paraliburnia adela NT
Paraliburnia clypealis NT
Hyledelphax elegantula
Calligypona reyi VU
Delphacodes capnodes NT
Delphacodes venosus
Gravesteiniella boldi NT
Muellerianella brevipennis
Muellerianella extrusa VU
Muellerianella fairmairei VU
Muirodelphax aubei EN
Acanthodelphax denticauda NT
Acanthodelphax spinosa
Nothodelphax albocarinata NT
Nothodelphax distincta
Dicranotropis hamata
Florodelphax leptosoma
Florodelphax paryphasma EN
Kosswigianella exigua EN
Struebingianella lugubrina VU
Xanthodelphax flaveola
Xanthodelphax straminea
Xanthodelphax xantha NT
Paradelphacodes litoralis
Paradelphacodes paludosa
Oncodelphax pullula NT
Criomorphus albomarginatus
Criomorphus borealis
Criomorphus moestus NT
Javesella discolor
Javesella simillima
Javesella bottnica
Javesella pellucida
Javesella dubia
Javesella obscurella
Javesella forcipata
Javesella alpina
Javesella stali
Ribautodelphax albostriata
Ribautodelphax angulosa VU
Ribautodelphax collina
Ribautodelphax vinealis
Ribautodelphax pallens
Alalahko Kannuskaskaat Fulgoromorpha > Heimo Achilidae

Cixidia confinis
Cixidia lapponica
Alalahko Kannuskaskaat Fulgoromorpha > Heimo Caliscelidae

Ommatidiotus dissimilis
Ommatidiotus inconspicuus
Alalahko Ponsikaskaat Cicadomorpha > Heimo Laulukaskaat Tibicinidae

Cicadetta montana EN
Alalahko Ponsikaskaat Cicadomorpha > Heimo Sylkikaskaat Aphrophoridae

Aphrophora alni
Aphrophora pectoralis
Aphrophora salicina
Lepyronia coleoptrata
Neophilaenus exclamationis
Neophilaenus lineatus
Neophilaenus minor RE
Neophilaenus pallidus
Peuceptyelus coriaceus
Philaenus spumarius
Alalahko Ponsikaskaat Cicadomorpha > Heimo Sarvikaskaat Membracidae

Centrotus cornutus
Alalahko Ponsikaskaat Cicadomorpha > Heimo Kääpiökaskaat Cicadellidae > Alaheimo Ulopinae

Ulopa reticulata
Alalahko Ponsikaskaat Cicadomorpha > Heimo Kääpiökaskaat Cicadellidae > Alaheimo Megopththalminae

Megophthalmus scanicus